NEUVOSTON ASETUS (ETY) N:o 1991/92,

annettu 13 heinäkuuta 1992,

jalostettavaksi tarkoitettuja vadelmia koskevasta erityisestä toimenpidejärjestelmästä

EUROOPAN YHTEISÖJEN NEUVOSTO, joka

ottaa huomioon Euroopan talousyhteisön perustamissopimuksen ja erityisesti sen 43 artiklan,

ottaa huomioon komission ehdotuksen(1),

ottaa huomioon Euroopan parlamentin lausunnon(2),

sekä katsoo, että

yhteisön jalostukseen tarkoitettujen vadelmien tuotannolle on ominaista tilanteen huonontuminen; tämä huonontuminen ei johdu ainoastaan kolmansien maiden lisääntyneestä kilpailusta vaan suurelta osin myös rakenteellisista heikkouksista sekä tuotannon että kaupan pitämisen tasolla, ja se näkyy alueilla, joissa tällä tuotannolla on tärkeä osa,

tuottajien järjestöjen perustaminen ja niiden osan määritteleminen olisi oltava ennakkoedellytys kaikelle toiminnalle, joka on tarkoitettu parantamaan tuotannon ja kaupan pitämisen heikkouksia; järjestöjen tunnustaminen edellyttää tiettyjen erityisten sääntöjen noudattamista, jotka on tarkoitettu vahvistamaan niiden pysyvyyttä ja osaa; tunnustamisen jälkeen järjestöt voivat osallistua tehokkaasti alan mukauttamiseen laatimalla erilaisia toimintoja käsittävän ohjelman; näiden ohjelmien suunnittelu vaatii merkittävää taloudellista panosta; tämän vuoksi olisi säädettävä erityisen tuen myöntämisestä kyseisille järjestöille,

säädettyjen toimenpiteiden tehokkuuden varmistamiseksi olisi säädettävä vähimmäiskynnyksestä tuotannolle, jonka tuottajien järjestön voi pitää kaupan,

"teollisuusvadelma-alan kilpailukyvyn parantamiseksi" kutsutun ohjelman tavoitteena on tuotannon käytön edistäminen ja sen kustannusten vähentäminen; näiden tavoitteiden saavuttamiseksi olisi säädettävä kunkin tuottajien järjestön toteutettavaksi tarkoitetuista yksittäisistä toimenpiteistä ja saman tuotantoalueen tuottajien järjestöjen toteutettavaksi tarkoitetuista muista toimenpiteistä ja lisäksi olisi säädettävä yhteistyöstä toimivaltaisten teknisten tai tieteellisten instituuttien ja/tai järjestöjen tai jalostajien kanssa,

kansalliset viranomaiset hyväksyvät ohjelman komission suostumuksella enimmäiskestoajaltaan tavallista kahdeksan vuoden istutusjaksoa vastaavaksi ajaksi ja sen toteuttamista tuetaan kyseisten jäsenvaltioiden ja komission yhteisellä taloudellisella tuella; tämä tuen määrä olisi kuitenkin rajoitettava joihinkin toimenpiteisiin, ja

tämä asetus on tarkoitettu vaikeuksissa olevan alan tuottajien etujen turvaamiseen ja heidän markkinoille pääsynsä säilyttämiseen tai lisäämiseen; tämän vuoksi siinä säädettyjä toimenpiteitä on pidettävä markkinoiden tasapainottamiseen tarkoitettuina interventiotoimenpiteinä,

ON ANTANUT TÄMÄN ASETUKSEN:

1 artikla

Tässä asetuksessa säädettyjä toimenpiteitä sovelletaan CN-koodiin ex 0810 20 10 kuuluvien jalostettavaksi tarkoitettujen vadelmien tuottajiin yhteisössä.

2 artikla

1 Jäsenvaltion toimivaltaiset viranomaiset tunnustavat tämän asetuksen mukaisesti ne tuottajien järjestöt, joiden taloudellinen toiminta kohdistuu 1 artiklassa mainittujen vadelmien tuottamiseen ja kaupan pitämiseen ja jotka noudattavat järjestöjen pysyvyyttä ja osaa vahvistamaan tarkoitettuja määriteltäviä sääntöjä sillä edellytyksellä, että niiden jäsenten tuotanto on yli 1 000 tonnia tunnustamishakemusta edeltävän markkinointivuoden osalta.

Markkinointivuosi on 1 päivästä kesäkuuta 31 päivään toukokuuta.

Tunnustamishakemus on jätettävä toimivaltaisille kansallisille viranomaisille tämän asetuksen voimaatulopäivästä määriteltävänä määräaikana.

2 Jäsenvaltiot myöntävät kerran kiinteän tuen tunnustetuille tuottajien järjestöille, jotka ovat jättäneet tämän asetuksen mukaisesti toimivaltaisten kansallisten viranomaisten hyväksymän teollisuusvadelma-alan kilpailukyvyn parantamisohjelman.

3 Edellä 2 kohdassa säädetyn tuen määrä vahvistetaan 50 ecuksi tonnilta teollisuusvadelmia, jotka tuottajien järjestö on pitänyt kaupan pääasiassa erityistä tunnustamista seuraavan ensimmäisen markkinointivuoden aikana. Euroopan maatalouden ohjaus- ja tukirahaston (EMOTR) tukiosasto korvaa 50 prosenttia myönnetystä tuesta.

4 Jäsenvaltioiden on ilmoitettava komissiolle 1 kohdan mukaisesti tunnustetut tuottajien järjestöt, niiden jäsenmäärä, jokaisen järjestön kaupan pitämät määrät tunnustamista seuraavan ensimmäisen markkinointivuoden aikana.

3 artikla

1 Tunnustettujen tuottajajärjestöjen jättämän teollisuusvadelma-alan kilpailukyvyn kehittämisohjelman tavoitteena on oltava jalostettavaksi tarkoitettujen vadelmien käytön edistäminen ja tuotantokustannusten vähentäminen.

2 Ohjelma on jätettävä viimeistään tuottajien järjestön tunnustamista seuraavan kahdentoista kuukauden kuluessa.

4 artikla

1 Näiden tavoitteiden toteuttamiseksi ohjelman on sisällettävä:

a) toimenpiteitä, jotka jokaisen tuottajien järjestön on esitettävä ja pantava täytäntöön

ja

b) toimenpiteitä, jotka vähintään saman tuotantoalueelta tulevien tuottajien muodostaman tuottajien järjestön on yhdessä esitettävä ja pantava täytäntöön.

2 Edellä 1 kohdan b alakohdassa tarkoitetut toimenpiteet voi myös esittää ja panna täytäntöön yksi tuottajien järjestö, mikäli tuottajat samalta tuotantoalueelta ovat ryhmittyneet yhdeksi järjestöksi.

5 artikla

1 Edellä 4 artiklan 1 kohdan a alakohdassa tarkoitetut toimenpiteet ovat seuraavat:

a) sadonkorjuun koneellistamiseksi tarkoitetut toimenpiteet;

b) olemassa olevien viljelysten kehittämiseen ja/tai uusiin lajikkeisiin siirtymiseen liittyvät toimenpiteet;

c) tekniseen apuun liittyvät toimenpiteet edellä mainittujen toimenpiteiden toteuttamiseksi.

2. Edellä 4 artiklan 1 kohdan b alakohdassa tarkoitetut toimenpiteet ovat seuraavat:

a) toimenpiteet sellaisten toimenpiteiden tieteelliseen kehittämiseen ja levittämiseen, joilla pyritään parantamaan tuotannon rakenteellisia heikkouksia uusien lajikkeiden kehittämisellä, tautien valvonnalla, tuotteiden soveltuvuudella jalostukseen korjuun jälkeen ja tuotteiden laadun mukauttamisella jalostusteollisuuden tarpeisiin.

Nämä toimenpiteet on esitettävä toimivaltaisille laitoksille ja/tai järjestöille ja toteutettava yhteistoiminnassa niiden kanssa;

b) uusien tuotteiden ja/tai jalostettujen tuotteiden uusien käyttötapojen kehittämiseen tähtäävät toimenpiteet.

Nämä toimenpiteet on esitettävä ja toteutettava yhdessä yhden tai useamman jalostajan kanssa;

c) taloudellisen tutkimuksen toteuttaminen tuoreiden vadelmatuotteiden markkinoiden kehityksen näkökulmasta sen tutkimiseksi, olisiko mahdollista suunnata osa alueen vadelmien tuotannosta tuoretuotemarkkinoille.

3 Ohjelman on käsitettävä vähintään kaksi 1 kohdassa luetelluista toimenpiteistä tai tarvittaessa kaksi 1 kohdassa luetelluista toimenpiteistä ja kaksi 2 kohdassa luetelluista toimenpiteistä.

6 artikla

1 Ohjelma kohdistuu enintään kahdeksan vuoden ajalle alkaen markkinointivuodesta 1992/1993.

2 Jäsenvaltioiden on ilmoitettava komissiolle tuottajien järjestöjen niille jättämistä ohjelmista. Komissio voi kuudenkymmenen päivän määräajassa toimittaa suunnitelman muutos- tai hylkäysvaatimuksen.

3 Jäsenvaltion toimivaltainen viranomainen hyväksyy komission hyväksymät tai muuttamat ohjelmat. Hyväksytyt ohjelmat ovat oikeutettuja yhteisön tukeen, joka on 40 prosenttia kustannuksista sillä edellytyksellä että tuottajien järjestö tukee rahoitusta 35 prosentilla ja jäsenvaltio 25 prosentilla.

Jäsenvaltion tuen ja yhteisön tuen kokonaismäärää kuitenkin rajoitetaan 1 100 ecuun hehtaaria ja vuotta kohti tämän toimenpiteen käynnistämistä seuraavan kolmen vuoden ajan niiden toimenpiteiden osalta, jotka liittyvät viljelysten kehittämiseen ja/tai uusiin lajikkeisiin siirtymiseen.

7 artikla

Tässä asetuksessa säädettyä tukea pidetään maatalousalan markkinoiden säännöstelemiseksi tarkoitettuina interventiotoimenpiteinä yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(3) 3 artiklan 4 kohdan mukaisesti. Niiden rahoituksesta vastaa EMOTR:n tukiosasto.

8 artikla

Komissio antaa yksityiskohtaiset säännöt tämän asetuksen soveltamisesta asetuksen (ETY) N:o 1035/72(4) 33 artiklassa säädetyn menettelyn mukaisesti. Ne sisältävät erityisesti toimenpiteitä, jotka on tarkoitettu varmistamaan yhteisön taloudellisen tuen käytön valvonta sekä erityisiä säännöksiä tuottajien järjestöjen moitteettoman toiminnan takaamiseksi.

9 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 13 päivänä heinäkuuta 1992.

Neuvoston puolesta

Puheenjohtaja

J. GUMMER

(1) EYVL N:o C 113, 1.5.1992, s. 8

(2) Lausunto on annettu 10.7.1992

(3) EYVL N:o L 94, 28.4.1970. Asetus sellaisena kuin se on viimeksi muutettuna asetuksella (ETY) N:o 2048/88 (EYVL N:o L 185, 15.7.1988, s. 1)

(4) EYVL N:o L 118, 20.5.1972, s. 1. Asetus sellaisena kuin se on viimeksi muutettuna asetuksella (ETY) N:o 1156/92 (EYVL N:o L 122, 7.5.1992, s. 3)